CELEX: 
Language: da
Date: 2017-07-11 00:00:00
Title: KOMMISSIONENS GENNEMFØRELSESAFGØRELSE (EU) …/… om en skabelon for beskrivelsen af de nationale systemer og procedurer til godkendelse af organisationer som Euresmedlemmer og -partnere

KOMMISSIONENS GENNEMFØRELSESAFGØRELSE (EU) …/…
            
            
               af 11.7.2017
            
            
               om en skabelon for beskrivelsen af de nationale systemer og procedurer til godkendelse af organisationer som Euresmedlemmer og -partnere
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2016/589 af 13. april 2016 om et europæisk arbejdsformidlingsnet (Eures), arbejdstageres adgang til mobilitetstjenester og øget integrering af arbejdsmarkederne og om ændring af forordning (EU) nr. 492/2011 og (EU) nr. 1296/2013
                  1
               , særlig artikel 11, stk. 8,
            
            
               efter høring af Euresudvalget, og 
            
            
               ud fra følgende betragtninger:
            
            
               (1)Ved forordning (EU) 2016/589 fastsættes bl.a. de grundlæggende principper og kriterier for godkendelse af Euresmedlemmer og -partnere. 
            
            
               (2)I henhold til artikel 11, stk. 1, i forordning (EU) 2016/589 skal hver medlemsstat uden unødigt ophold, men senest den 13. maj 2018, oprette et system til godkendelse af organisationer som Euresmedlemmer og -partnere, til overvågning af deres aktiviteter og deres overholdelse af gældende ret i forbindelse med anvendelsen af nævnte forordning og om nødvendigt til tilbagekaldelse af deres godkendelse.
            
            
               (3)Organisationer, der i overensstemmelse med artikel 40 i forordning (EU) 2016/589 har tilladelse til at deltage som Euresmedlemmer og -partnere i en overgangsperiode, skal for fortsat at være med i Euresnettet efter udløbet af overgangsperioden indsende ansøgninger, som skal behandles inden for disse godkendelsessystemer. 
            
            
               (4)Offentlige arbejdsformidlinger, som er udpeget i henhold til artikel 10 i forordning (EU) 2016/589, er ikke omfattet af godkendelsessystemerne, men skal opfylde de forpligtelser og kriterierne, der er fastsat i nævnte artikel.
            
            
               (5)I henhold til artikel 11, stk. 6 og 7, i forordning (EU) 2016/589 skal medlemsstaterne gennem deres nationale koordineringsbureauer underrette Det Europæiske Koordineringsbureau om deres godkendelsessystemer og om godkendte, afviste eller tilbagekaldte ansøgninger, og Det Europæiske Koordineringsbureau skal sende disse oplysninger til de øvrige nationale koordineringsbureauer.
            
            
               (6)En systematisk udveksling af oplysninger og et systematisk samarbejde mellem medlemsstaterne kan bidrage til at øge kvaliteten af udformningen af de nationale godkendelsessystemer og deres anvendelse. 
            
            
               (7)For at sikre en åben udveksling af oplysninger og gensidig læring mellem medlemsstaterne er det nødvendigt at anvende en fælles skabelon for beskrivelse af de nationale godkendelsessystemer og indføre en mekanisme til udveksling af oplysninger.
            
            
               (8)Det kan være nødvendigt med tiden at tilpasse skabelonen for at afspejle ændringer på markedet for rekrutteringstjenester og andre udviklinger. Det er derfor vigtigt at indføre en styringsmodel, der sikrer passende høring og inddragelse af nationale koordineringsbureauer inden vedtagelsen af ændringer af skabelonen — 
            
            
               VEDTAGET DENNE AFGØRELSE: 
            
            
               Artikel 1
               Genstand
            
         
         
            
               Ved denne afgørelse fastsættes den skabelon, som medlemsstaterne skal anvende, når de beskriver de systemer til godkendelse af Euresmedlemmer og -partnere, som de har oprettet i henhold til artikel 11, stk. 1, i forordning (EU) 2016/589 (nationale godkendelsessystemer), procedurerne for ændring af skabelonen og mekanismerne til deling af oplysninger om godkendelsessystemerne med andre medlemsstater. 
            
            
               Artikel 2
               Generelle principper
            
            
               1.Medlemsstaterne deler oplysninger om deres godkendelsessystemer i overensstemmelse med den fælles skabelon, der er omhandlet i artikel 6, og ajourfører disse oplysninger, når der sker ændringer. 
            
            
               2.Med henblik på disse godkendelsessystemer sikrer hver medlemsstat følgende funktioner:
            
            
               (a)behandling og vurdering af ansøgninger om at blive Euresmedlemmer eller partnere 
            
            
               (b)afgørelser om at godkende eller afvise ansøgninger og om at tilbagekalde godkendelser
            
            
               (c)behandling og afgørelse af klager vedrørende de afgørelser, der er omhandlet i litra b), og tilbud om klagemuligheder i forbindelse med sådanne afgørelser
            
            
               (d)overvågning af, om Euresmedlemmer og -partnere overholder det nationale godkendelsessystem og forpligtelserne i henhold til forordning (EU) 2016/589. 
            
            
               3.Medlemsstaterne sikrer, at ansøgerne er klart informeret om, hvordan deres ansøgninger vil blive behandlet, navnlig i forbindelse med udveksling af oplysninger med andre medlemsstater om beslutninger om godkendelser, overvågning og tilbagekaldelser. 
            
            
               Artikel 3
               De nationale koordineringsbureauers rolle og ansvarsområder
            
            
               Som fastsat i artikel 11, stk. 6, i forordning (EU) 2016/589, er de nationale koordineringsbureauer i deres respektive medlemsstater ansvarlige for at holde Det Europæiske Koordineringsbureau underrettet om de nationale godkendelsessystemer og anvendelsen heraf, navnlig ved at: 
            
            
               a)give oplysninger om det nationale godkendelsessystem, herunder alle de anvendte krav og kriterier, ved at indsende den udfyldte fælles skabelon, der er omhandlet i artikel 6, og om nødvendigt ajourføre den 
            
            
               b)holde Det Europæiske Koordineringsbureau underrettet om de Euresmedlemmer og partnere, der er godkendt i overensstemmelse med det nationale godkendelsessystem
            
            
               c)holde Det Europæiske Koordineringsbureau underrettet om ethvert afslag på godkendelse på grundlag af manglende overholdelse, navnlig af afsnit 1, punkt 1, i bilag I til forordning (EU) 2016/589
            
            
               d)holde Det Europæiske Koordineringsbureau informeret om enhver tilbagekaldelse af godkendelse af Euresmedlemmer og -partnere og begrundelsen herfor.
            
            
               Artikel 4
               Det Europæiske Koordineringsbureaus rolle og ansvarsområder
            
            
               1.Det Europæiske Koordineringsbureau er ansvarligt for at støtte udvekslingen af oplysninger mellem medlemsstaterne om de nationale godkendelsessystemer og deres samarbejde, navnlig ved at:
            
            
               a)oprette og vedligeholde et særligt afsnit på Euresportalens extranet, således at følgende gøres tilgængeligt for de nationale koordineringsbureauer: 
            
            
               i)den skabelon, der er omhandlet i artikel 6, og relevante oplysninger om, hvordan den udfyldes og indsendes 
            
            
               ii)alle oplysninger fra de nationale koordineringsbureauer om godkendelsessystemerne og deres anvendelse i henhold til forordning (EU) 2016/589 og nærværende afgørelse, idet der tages hensyn til Det Europæiske Koordineringsbureaus forpligtelse til at sende oplysninger om anvendelsen til andre nationale koordineringsbureauer i overensstemmelse med artikel 11, stk. 6 og 7, i forordning (EU) 2016/589 
            
         
         
            
               iii)et fælles område for udveksling af oplysninger om oprettelse og drift af de nationale godkendelsessystemer
            
            
               a)tilvejebringe andre værktøjer samt den uddannelse og støtte, der er nødvendig for at lette udveksling af oplysninger og gensidig læring om godkendelsessystemerne
            
            
               b)holde koordinationsgruppen løbende orienteret om, hvordan udvekslingen af oplysninger fungerer, og om nødvendigt forslå ændringer af skabelonen og procedurerne.
            
            
               2.Det Europæiske Koordineringsbureau offentliggør listen over Euresmedlemmer og partnere på Euresportalen efter aftale med de enkelte nationale koordineringsbureauer. 
            
            
               Artikel 5
               Koordineringsgruppens rolle og ansvarsområder
            
            
               1.Koordineringsgruppen overvåger nøje driften af de nationale godkendelsessystemer og fungerer som et forum for udveksling af synspunkter og bedste praksis med henblik på at forbedre deres funktion.
            
            
               2.Koordineringsgruppen foretager en gang om året en gennemgang af anvendelsen af denne afgørelse, som vil udgøre koordineringsgruppens bidrag til Kommissionens aktivitetsrapporter og rapporter om efterfølgende evaluering, jf. artikel 33 og 35 i forordning (EU) 2016/589. 
            
            
               3.Hvis det afsnit på extranettet, som er omhandlet i artikel 4, litra a), eller oplysninger og dokumentation i forbindelse hermed skal tilpasses eller ændres, hører Det Europæiske Koordineringsbureau inden vedtagelsen af en ny version koordineringsgruppen i overensstemmelse med artikel 14 i forordning (EU) 2016/589. 
            
            
               Artikel 6
               Skabelon
            
            
               1.De nationale koordineringsbureauer anvender en elektronisk udgave af den skabelon, der er gengivet i bilaget, til beskrivelse af de nationale godkendelsessystemer, de anvendte krav og kriterier og de organer, der er udpeget til driften af disse systemer. 
            
            
               2.Den udfyldte skabelon sendes til Det Europæiske Koordineringsbureau, så snart der er oprettet et nationalt godkendelsessystem. Når der sker ændringer med hensyn til de oplysninger, der således er afgivet, udfylder og indsender det nationale koordineringsbureau straks en ny skabelon med de ajourførte oplysninger.
            
            
               Artikel 7
               Ikrafttræden
            
            
               1.Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               2.Det Europæiske Koordineringsbureau deler senest den 1. december 2017 den elektroniske udgave af skabelonen i bilaget og eventuelle senere ændringer heraf samt alle andre relevante vejledninger på Euresportalens extranet med de nationale koordineringsbureauer. 
            
            
            
               Udfærdiget i Bruxelles, den 11.7.2017[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 107 af 22.4.2016, s. 1. 
               
            
      
    ---documentbreak--- 
      
         
         
            
               DA
            
            
            
               BILAG I
            
            
            
               Skabelon, der skal anvendes af de nationale koordineringsbureauer til levering af oplysninger om de nationale systemer og procedurer til godkendelse af organisationer som Euresmedlemmer og -partnere
               
            
               Den elektroniske udgave af denne skabelon og eventuelle konsoliderede efterfølgende ændrede udgaver heraf vil være tilgængelige for de nationale koordineringsbureauer på Euresportalens extranet.
            
            
            
               I. 
                     RETSGRUNDLAG 
            
            
                  Henvisning til nationale love/regler/forskrifter.
            
            
            
               II.
                     PROCEDURE FOR UDVÆLGELSE AF EURESMEDLEMMER OG PARTNERE 
            
            
               1.Metode 
            
            
               a.Beskriv den valgte metode til udvælgelse af Euresmedlemmer og partnere:
            
            
               I.Indkaldelse af interessetilkendegivelser (åbne eller rettet mod bestemte organisationer. Hvis ja, hvilke organisationer og hvorfor?)
            
            
               II.Udbud
            
            
               III.Invitationer (hvis ja, hvilke organisationer og hvorfor?)
            
            
               IV.Andet 
            
            
               b.Redegør for, hvordan offentliggørelse sikres (offentliggøres meddelelser f.eks. elektronisk?)
                     
               
            
               2.Forebyggelse af interessekonflikter 
            
            
               Redegør for de foranstaltninger, der skal forhindre interessekonflikter i forbindelse med artikel 2, stk. 2, i denne afgørelse
            
         
         
            
                
            
            
               3.Tilrettelæggelse af godkendelsesproceduren, indtil opnåelse af godkendelse 
            
            
               a.Organ med ansvar for behandling og vurdering af ansøgninger 
            
            
               b.Organets funktioner 
            
            
            
               4.Procedure for opnåelse af godkendelse/oplysninger til tredjeparter
            
            
               a.Organ med ansvar for at træffe afgørelser om godkendelse/afslag på grundlag af en vurdering af ansøgningerne 
            
            
               b.Organets funktioner
            
            
               c.Det tidsrum, der går fra ansøgningen til meddelelse af godkendelse/afvisning til ansøgerne
            
            
               d.Redegør for, hvordan ansøgerne informeres om godkendelse/afvisning af deres ansøgning
            
            
               e.Redegør for, hvordan offentliggørelsen af de udvalgte Euresmedlemmer og partnere håndteres for at sikre gennemsigtighed
            
            
            
               5.Sikring af en retfærdig procedure 
            
            
               a.Ansvarligt organ
            
            
               b.Redegør for, hvordan klager, der er knyttet til godkendelsessystemet, behandles 
            
            
               c.Klagemuligheder efter afvisning af godkendelse 
            
            
            
               6.Godkendelsesperiode
            
            
               Er godkendelsen tidsbegrænset? Hvis ja, hvor længe?
            
            
         
         
            
               7.Procedure for fornyet godkendelse
            
            
                  Redegør for proceduren og tidsplanen
            
            
            
               8.Ansøgningsgebyr
                  Skal ansøgere betale gebyrer? Hvis ja, hvordan er de fastsat?
            
            
            
               III.
                     GODKENDELSESKRITERIER 
            
            
               1.
                     Anvendelse af minimumskriterierne i bilag I til forordning (EU) 2016/589.
            
            
            
               2.
                     Mulige nationale kriterier og grundene til, at de er nødvendige for de formål, der er fastsat 
                     i artikel 11, stk. 2, i forordning (EU) 2016/589.
            
            
            
               IV.
                     OVERVÅGNING 
            
            
               1.Ansvarligt organ/ansvarlige organer 
            
            
            
               2.Metode (databaseret, kontrol og revision, stikprøvekontrol osv.) 
            
            
            
               3.Kontrolhyppighed
            
            
            
               4.Behandling af klager, der vedrører Euresmedlemmers og partneres aktiviteter
            
            
            
               5.Konsekvenserne af ikke at overholde godkendelsessystemets krav og forpligtelserne i henhold til forordning (EU) 2016/589
            
         
         
            
            
               V.
                     PROCEDURE FOR TILBAGEKALDELSE AF GODKENDELSER
            
            
               1.
                     Ansvarligt organ 
            
            
            
               2.
                     Organets funktioner
            
            
            
               3.
                     Redegør for proceduren og tidsplanen for behandling af sager
            
            
            
               4. 
                     Klagemuligheder efter tilbagekaldelse 
            
            
            
               VI.
                     KRITERIER FOR TILBAGEKALDELSE AF GODKENDELSER
            
            
               Anfør de nationale kriterier for tilbagekaldelse af godkendelser 
                      
            
            
            
               VII. 
                     LISTE OVER EURESMEDLEMMER OG PARTNERE
            
            
               En liste over Euresmedlemmer og -partnere skal vedlægges skabelonen, når den sendes til Det Europæiske Koordineringsbureau, og skal ajourføres.